

**Генерален секретаријат**

Почитувани претставници на граѓанските организации,

Ви благодариме на интересот за учество на Повикот до граѓанскиот сектор за придонес во подготвувањето на Програмата за работа на Владата на Република Северна Македонија за 2026 година. Пополнетиот образец (заедно со прилозите, доколку ги има) доставете го до Одделението за соработка со невладини организации на Генералниот секретаријат на Владата, електронски на адреса **nvosorabotka@gs.gov.mk** со назнака **Иницијатива за ГПРВ 2026**, до **15.9.2025 година.** Со доставување на образецот потврдувате дека се согласувате вашата иницијатива да биде објавена на веб страницата [www.nvosorabotka.gov.mk](http://www.nvosorabotka.gov.mk).

**Општи податоци за здружението / фондацијата**

Име на здружението/фондацијата: Организација за Рурален Туризам, Екологија и Традиција - ОРТЕТ

ЕМБС (6931316):

Седиште и адреса (улица, број, општина): Село Куратица бб, населба без уличен систем

Застапник: Горан Мицкоски, Гоце Балоски

Веб страница:

Електронска пошта (e-mail): zdruzenieortet@gmail.com

Телефонски број за контакт: 070 238 067

Лице за контакт: Goran Mickoski

**Предлог- иницијатива**

**за годишна Програма за работа на Владата на Република Северна Македонија за 2026 година**

**Наслов на иницијативата: Стопански развој на руралните заедници во општина Охрид и Република Македонија**

**Стратешки приоритет:** (поврзаност со стратешки приоритет на Владата, согласно Програмата за работа на Владата на Република Северна Македонија 2024-2028 <https://vlada.mk/strateshki-prioriteti?ln=mk>)

* **Обезбедување забрзан и одржлив економски раст, повисок животен стандард и квалитет на живот на граѓаните / Заштита на животната средина, зелен развој, намалување на аерозагадувањето и влијанието на климатските промени.**

**НППА:** (поврзаност со пристапни партнерства и соодветна идентификација на поглавје и подрачје <https://mep.gov.mk/mk-MK/eu-integracii/nacionalnata-programa-za-usvojuvanje-na-pravoto-na-eu>)

**Образложение:** (опис на состојбите, причини за проблемите кои се предмет на разгледување, цел на предлогот, предмет на уредување доколку се работи за закон или подзаконски акт)

* Целта на на овој документ се измени, дополнување и допрецизирање на законски одредби со предлози за измени и дополнувања на Законот за угостителска дејност – со посебен акцент на **угостителски услуги во селски домаќинства како клучен Закон од областа на развој на сите форми на алтернативен туризам и**
* Состојби, предлози за измени и дополнувања на закони кои ја регулираат областа на РУРАЛНИОТ РАЗВОЈ, и пречките за користење на финансиски средства од **ИПАРД 3 програмата (2021 – 2027), МЕРКА 7** **и други поврзани законски одредби (посебно ЗАКОНОТ ЗА ГРАДЕЊЕ), кои ќе овозможат поуспешен туристички и стопански развој на руралните заедници во Македонија.**
* Измена и дополнување на Законот за локална самоуправа во делот на **месната самоуправа –** со цел **на месните заедници како најнепосреден облик на активно учество на жителите на руралните заедници – ДА ИМ СЕ ВРАТИ СТАТУСОТ НА ПРАВНИ ЛИЦА во системот.** Со што, градоначалникот и советот ќе бидат во можност на представниците на месните заедници да им делегираат извршување на повеќе надлежности кои се од непосреден интерес за заедницата. На жалост, улогата која што требаше во овој сегмент да ја играат невладините организации се покажа дека е неефикасна и најчесто отужена од непосредните и секојдневни потреби на жителите на селските заедници.

Како граѓани и организации кои своите професионални и приватни дејности ги реализираат во најголемиот туристички регион во Македонија, после извршените анализи, долгогодишни искуства и практики, како и консултации со стручни лица, директни корисници и засегнати страни, **изготвивме конкретни предлози** со цел подобрување на одредбите од **Законот за угостителска дејност** **глава V –** ДАВАЊЕ ДРУГИ УГОСТИТЕЛСКИ УСЛУГИ И УГОСТИТЕЛСКИ УСЛУГИ ОД ФИЗИЧКИ ЛИЦА; **точка -4- УГОСТИТЕЛСКИ УСЛУГИ ВО СЕЛСКИ ДОМАЌИНСТВА**.

Како што знаете, според сите регионални, европски и светски податоци, производите и услугите во **алтернативниот (селски, еко, активен и сл.) туризам**, представуваат најбрзорастечки и најскап сегмент на туристичката индустрија во последнава деценија. Се поголем број на луѓе во светот патуваат со цел да доживеат уникатни и несекојдневни искуства во локални средини кои задржале од нивната традиционална уникатност во гастрономијата, културата, обичаите, природата... Многу позитивни се искуствата и практиките кои можеме да ги видиме и научиме во нашето опкружување, на примерот на Република Албанија каде што СЕКОЈА СЕЛСКА КУЌА, СЕКОЈ ОБЈЕКТ, ФАРМА, СЕЛСКО ДОМАЌИНСТВО, се ставени во функција на ОСТВАРУВАЊЕ НА ПРИХОДИ ОД ПРОДАЖБА НА ТУРИСТИЧКИ ПРОИЗВОД И УСЛУГА. Да не говориме за Република Хрватска, Република Србија а во поново време Босна и Херцеговина полека станува шампион во ваквата туристичка понуда. Од сопствено искуство и истражување, секојдневно живеење со локалните заедници, голем број на наши граѓани од овие области наместо да си обезбедуваат достоинствени приходи од дејности во туристичкиот сектор, сеуште се корисници на социјална помош и други непродуктивни државни програми. РЕПУБЛИКА МАКЕДОНИЈА ЕДНА ТРЕТИНА ОД СВОЈОТ БУЏЕТ ГО ТРОШИ НА СОЦИЈАЛНИ ПРОГРАМИ!!

Врз основ на ваквите сознанија, нашите позитивни и непосредни искуства во последната деценија, на увид Ви ги доставуваме нашите анализи, размислувања и конкретни предлози со цел ЗА ИСТИТЕ ДА БИДЕМЕ ВО МОЖНОСТ ДА ОТВОРИМЕ ЈАВНИ ДЕБАТИ, ТРИБИНИ, РАБОТНИ СРЕДБИ, МЕДИУМСКИ СОДРЖИНИ, ДА ГИ ИЗНЕСЕМЕ КАКО БАРАЊА ОД ИСКЛУЧИТЕЛНО ЗНАЧЕЊЕ ЗА ИДНИОТ СОЦИО-ЕКОНОМСКИ РАЗВОЈ.

Овие наши анализи и конкретни предлози се доставени уште пред една година до пратеници, агенција за туризам, министерство за економија, градоначалник и совет на општина Охрид, без повратни резултати.

Зад овие иницијативи стојат најголем дел од граѓански организации кои работат директно со руралните заедници, регистрирани и нерегистрирани даватели на услуги во селски, етно и еко туризам, селски семејства и месни заедници, туристички агенции и туроператори, организатори на туристички екскурзии како и други поединци и административни работници.

**КОНКРЕТНА РАЗРАБОТКА НА ПРЕДЛОЗИТЕ ЗА ИЗМЕНИ И ПОДОБРУВАЊА НА ЗАКОНОТ ЗА УГОСТИТЕЛСКА ДЕЈНОСТ:**

**Закон за угостителска дејност**

1. **Член 4**

– Да се појасни во смисла на: став 1 - Угостителска дејност можат да вршат трговски друштва и трговци поединци **запишани во трговскиот регистар** (во натамошниот текст: угостители) **како ПРАВНИ ЛИЦА**.

**Дел III** - УСЛОВИ И НАЧИН ЗА ВРШЕЊЕ НА УГОСТИТЕЛСКАТА ДЕЈНОСТ

1. **Член 6, став** **1**

- да се допрецизира дека **–** за вршење на угостителска дејност **угостителите трговци или трговци поединци запишани во трговски регистар,** мораат да бидат исполнети пропишаните минимално –технички услови. (\*став 2 и став 3 од истиот член)

Ова е неопходно во смисла Да се прецизира за кого важат овие услови (\*став 2 и став 3 од истиот член)– **ако важат** за сите даватели на угостителски услуги, **во спротивно е** практично невозможно секој станоиздавач (физичко лице) да ги обезбеди и нивниот број драстично ќе се намали а ќе продолжат да работат без регистрација.

Ова е поврзано и со **Член 7**, каде стои дека овие услови треба да се пријават во ДПИ според формулар утврден од Мин за Економија (**а не е објаснето КОИ** угостителски објекти?) Сметаме дека и овдека треба да стои угостителска дејност **која ја вршат угостителите трговци или трговци поединци запишани во трговски регистар,**

1. **Членот 12**
* Треба да започнува со **Правните лица кои вршат угостителска дејност....**
1. **Член 18**

- Во членот 18: Угостителските објекти за сместување се делат на:...

во **став 2** Да се одделат даватели на услуги физички лица (за сместување) од правни лица, т.е. **да се додаде став или точка 3 во кој точно ќе се наведат објектите** (кои се нафрлани во ставот 2) како што се: приватни сместувачки капацитети (соби, апартмани, станови, семејни куќи, селски домаќинства)

1. **Член 19 -** Угостителските објекти за исхрана можат да бидат:
* Потребно е да се прецизираат кои се првни а кои физички лица кои вршат дејност во **угостителскиот објект.**
* **1)** ресторани (ресторани, гостилници, ресторани за самопослужување, експрес, ресторани, киосци, млечни ресторани, ресторан бавчи, летни бавчи, кебапчилници, бистро, пицерии, објекти за брза храна и слично); **правни лица (\*трговци трговци поединци впишани во трговскиот регистар)**
* **2)** барови (кафеана, кафетерија, ноќен бар, кафе бар, кабаре, дискоклуб, дискоклуб на отворен простор, пивница и слично); **правни лица (\*трговци трговци поединци впишани во трговскиот регистар)**
* **3)** национален ресторан – меана; **правни лица (\*трговци трговци поединци впишани во трговскиот регистар)**
* **4)** кантини и

**5)** други угостителски објекти за исхрана. ?? дали се мисли и на **физички лица кои согласно законот можат да дадат угостителски услуги за исхрана**? АКО ДА, Потребно е да се прецизираат, **селски семејства, фарми, планински куќи или викенд куќи...**

* Во угостителските објекти од ставот 1 на овој член мора да има вработено лице со стручна подготовка од областа на угостителството, **овдека да се додаде и во објекти од ставот 2 и ставот 3)**

ДЕЛ 5. КАТЕГОРИЗАЦИЈА НА УГОСТИТЕЛСКИ ОБЈЕКТИ

1. **Член 27**

- Угостителските објекти за сместување (**хотел, мотел, пансион, туристички**

**апартман планинарски и ловни домови**), како и угостителскиот објект за исхрана

- **ресторан и национален ресторан - меана**, пред започнување со вршење на дејноста задолжително се категоризираат според условите и стандардите

пропишани за одделни видови на овие објекти во поглед на уредувањето,

опремувањето и квалитетот на услугите со ѕвездички.

За во вториот пасус од **овој член**  се вели:

Куќите, становите и собите за издавање од страна на физичките лица и

селските домаќинства задолжително се категоризираат според условите

предвидени **во ставот 1 на овој член.** **????** **КАКО** треба да се категоризираат даватели на услуги – физички лица – треба да допрецизира посебно за нив!!

Во **Член 27а**  пак се вели: Категоризацијата на угостителските објекти за сместување од членот **27 став 1** ја врши Комисија за категоризација на угостителските објекти (во натамошниот текст: **Комисија), формирана од страна на Владата на Република Македонија**.

Во овој член да се додаде став во кој што ќе се прецизира КОЈ ЈА ВРШИ КАТЕГОРИЗАЦИЈАТА на угостителските објекти за сместување од членот **27 став 2 (**Куќите, становите и собите за издавање од страна на физичките лица и

селските домаќинства) т.е: КОМИСИЈА ОД НАДЛЕЖНИОТ ОРГАН НА ЛОКАЛНАТА САМОУПРАВА.

IV. ДОЛЖНОСТИ НА УГОСТИТЕЛОТ (да се додаде **Правното лице**) ПРИ ВРШЕЊЕТО НА ДЕЈНОСТА

Бидејќи ова е одма и директно поврзано со **членот 34 кој вели:** ... Угостителот за секој угостителски објект мора да определи одговорно лице (директор, управник, шеф и слично) на угостителскиот објект. Одговорното лице, покрај исполнувањето на општите услови за засновање на работниот однос, утврдени со закон, мора да има и најмалку средна стручна подготовка.

1. **Член 47**

- Да се прецизира како се врши категоризација – не насочува кон Член 27 став 1 кој е за правни лица, а Член 27 став 2 е за физички лица

- **Наведено е во Член 47 став 2 дека категоризација на објектите од Членот 27 став 2 (куќи, станови и соби за издавање од страна на физички лица и селските домаќинства) ја врши Градоначалникот** (што и беше случај и пракса до пред 3-4 години кога од страна на министерството за економија **ни беше одземен регистарот за угостителски услуги во селски домаќинства**.

 **4. Угостителски услуги во селски домаќинства**

**Овој дел од Законот** бараме комплетно и исклучиво да се прилагоди и да ги третира специфичните услови и потреби на целната група: **селски домаќинства**, со што директно ги креира условите, критериумите (стандардите) и можностите за поинтензивен развој на селскиот туризам, (а со тоа и на еко, аграрен, активен и други видови на алтернативен туризам).

Со тоа ќе се избегнат недоразбирањата или недореченостите во толкување на законот како што е на пример со **алинеата 6 во членот 53 со повикување на други членови или одредби: “...** За давањето на услуги во селските домаќинства се применуваат одредбите од членовите 46 до 52 на овој закон...**” кои воопшто не се јасни и применливи во овој угостителски сегмент.**

**\*** Поглавјето за **4.** **УГОСТИТЕЛСКИ УСЛУГИ ВО СЕЛСКИ ДОМАЌИНСТВА –** е неопходно да започнува со **јасна и прецизна дефиниција на** **поимот селско домаќинство**. Тука предлагаме селско домаќинство да се дефинира како:

**живеалиште (дом, куќа, фарма, објект или група објекти) во рурална населба (село), во кој носителите на правото се со стална адреса на живеење**.

**Овдека треба да се повикаме на дефинициите од Законот за семејство член 2 “Семејство е животна заедница на родители и деца и други роднини, ако живеат во заедничко домаќинство.” Или на пример**

**Законот за социјална заштита** кој дополнително го уредува и поимот домаќинство, утврдувајќи дека **тоа е заедница на  членови на семејството и други роднини...**

Носителите на правото –(барателите) физичките лица, ќе можат да се одлучуваат каков тип на **решение сакаат да добијат,**  во зависност од условите и капацитетот на објектот:

* **Решение за селско домаќинство со сместување и угостителски услуги,** или
* **Решение за селско домаќинство само со угостителски услуги** (за излетници, групи на посетители, туристи и сл...). како што е опишано во членот 53 од законот: Во селските домаќинства можат да се даваат услуги на дегустација на вино или ракија, како и служење на храна од домашно производство во уреден дел од станбен или деловен објект, во затворен, покриен со натстрешник или отворен простор, најмногу за 50 лица (излетници) истовремено.
* Физичките лица кои согласно одредбите на овој закон вршат угостителска дејност поднесуваат барање за упис во регистарот до градоначалникот на општината, ....
* Кон барањето за вршење на **ваквата дејност, физичкото лице** доставува
* Точно наведена дејност за какво Решение го поднесува барањето: - за селско домаќинство со сместување и угостителски услуги, или Решение за селско домаќинство само со угостителски услуги (за излетници, групи на посетители, туристи и сл...).
* Имајќи го во вид **проблемот со имотните состојби на селските домаќинства**, констатирано е дека огромен дел од објектите (куќи, објекти, фарми, плевни...) не се внесени во имотни листови на сопствениците, иако тие со генерации живеат во тие домови. Најголем дел од нив се куќи изградени уште пред 60-80 па и повеќе години а сопствениците обработуваат околни градини, земјиште фарми, вршат секојдневни традиционални активности, спремаат традиционална храна и сл.

Тие представуваат основен потенцијал и ресурс за развој на руралниот (селски) туризам.

* Затоа сметаме дека во процесот на доделување на **решенија за угостителските услуги во селското домаќинство е потребно надлежната комисија во општината, на лице место само да утврди дали подносителот на барањето и носител на правото е со важечка лична карта и стална адреса на живеење** во домот (објектот).
* При тоа се ориентираме и според други права и обврски кои во РСМ, во руралните средини ги остваруваат како жителите на селата така и други институции, органи, јавни претпријатија, приватни компании и сл.

**На пример:** Јавните комунални претпријатија наплаќаат услуги без оглед на тоа дали објектот каде селското домаќинство живее, има или нема имотен лист; Даночните управи наплаќаат данок на имот и други даночни обврски; Приватните телекомуникациски и електродистрибутивни компании без проблем наплаќаат услуги; Жителите на домаќинствата по разни основи остваруваат права на субвенции, социјална помош и слични мерки на владата...

* Доколку барателот не може да приложи **имотен лист, правото ќе го остварува со поднесување на важечка лична карта со стална адреса на живеење во селското домаќинство** или **Доказ за право на користење на објектот (нотарски договор...), при што ова право може да го даде исклучиво лице кое**  е **носител на правото со стална адреса на живеење** во домот (објектот).

**ЗАКОН ЗА АВТОКАМПОВИ:**

* Од искуство на терен, се забележува дека се поголем број на странски гости и посетители на руралните средини патуваат со автокампери и друга камперска опрема при што за престој користат јавни или приватни површини, ливади, потоци, реки.... Од друга страна, на жалост, жителите на овие области НЕ СЕ ВО МОЖНОСТ ДА ИНВЕСТИРААТ во ОПРЕМУВАЊЕ НА СОДРЖИНИ КОИ БИ ИМ ОВОЗМОЖИЛЕ – На гостите НУЖНА ИНФРАСТРУКТУРА а на НАСЕЛЕНИЕТО ЕКОНОМСКИ ПРИДОБИВКИ. Причината се ОДРЕДБИТЕ ОД ЗАКОНОТ ЗА АВТОКАМПОВИ. **Пример: Просторот за автокамп (или кампинг простор од друг вид) ПРЕТХОДНО ТРЕБА ДА БИДЕ ДЕЛ ОД ГЕНЕРАЛЕН УРБАНИСТИЧКИ ПЛАН (а како пример во општината Охрид ниту едно рурално планинско село нема ГУП)... Административната процедура пак за ОСНОВАЊЕ НА АВТОКАМП НА ПРИВАТНО ЗЕМЈИШТЕ е АПСУРДНА; КОМПЛИЦИРАНА, ДОЛГОТРАЈНА И ПРЕД СЕ СКАПА и за најголем број на потенцијални инвеститори и селски семејства НЕВОЗМОЖНА МИСИЈА. Само како напомена, ИПАРД 3 програмата дозволува користење на финансиска помош за вакви проекти, меѓутоа – и на жалост, заради ваквите бирократски пречки ИСКОРИСТЕНОСТА НА ОВИЕ СРЕДСТВА Е РАМНА НА НУЛА!!!**
* **Во прилог дел од ЗАКОНОТ ЗА АВТОКАМПОВИ:**

****

**Надлежен орган на државната управа:** (надлежно министерство за спроведување на иницијативата),

* **Министерство за култура и туризам, Министерство за економија, Министерство за транспорт и врски, Министерство за локална самоуправа, Собрание на Република Македонија**

**Очекувани влијанија:** (економски влијанија, социјални влијанија, влијанија врз животната средина, административни влијанија и трошоци)

* Развој на нови производи и услуги во сите форми на алтернативниот туризам (етно, еко, гастрономија, семејно угостителство, планински туризам, рурален туризам, агротуризам...)
* Голем број на сегашни корисници на социјални програми и владина помош ќе се стекнат со право и можност својот труд, знаења, вештини да ги валоризираат на туристичкиот пазар и да си го вратат достоинтвото на семејството.
* Производите и услугите во алтернативниот туизам во сите набројани облици е ДИРЕКТНО ПОВРЗАН СО ЗАШТИТАТА НА ЖИВОТНАТА СРЕДИНА и НЕПОСРЕДНАТА ОКОЛИНА. Мотивот за зачувување и заштита на својата животна средина кај секој давател на туристички услуги и производи во селските домаќинства, ПРАВОПРОПОРЦИОНАЛНО СЕ ЗГОЛЕМУВА со неговата АКТИВНА УЛОГА и ЕКОНОМСКИ БЕНЕФИТИ ВО ОВИЕ ПРОЦЕСИ НА РАЗВОЈ.
* Најголем дел од ПРОЦЕДУРИТЕ И АДМИНИСТРАТИВНАТА ДОКУМЕНТАЦИЈА ВО ОВАА ОБЛАСТ ТРЕБА ДА ИМ СЕ ПРЕНЕСЕ НА ЛОКАЛНИТЕ САМОУПРАВИ, секторите за туризам и локален развој и секторот за урбанизам. Локалните власти, комисии и представници на месни заедници, интересни групи овие процедури ќе ги извршуваат во најкраток можен рок и со минимални трошоци.

**Финансиски импликации:** (доколку иницијативата има финансиски импликации, се наведува дали се обезбедени потребните средства и од кои извори)

* **За оваа иницијатива не се потребни дополнителни финансиски средства.**

**Прилози** (се наведува насловот и авторот, со линк до документот доколку е достапен електронски)

 Потпис на застапникот

15.09. 2025 година Горан Мицкоски

М.П.

